Umferðaröryggi í þéttbýli - Hvernig getum við aukið öryggi og fækkað slysum í umferðinni ? Boðið verður upp á morgunverð milli 8 og 8.30 . Allir eru velkomnir . Fyrirlesarar : • Sigríður Björk Guðjónsdóttir lögreglustjóri höfuðborgarsvæðisins • Margrét Silja Þorkelsdóttir deildarstjóri tæknideildar Vegagerðarinnar á Akureyri • Svanhildur Jónsdóttir sviðsstjóri samgangna hjá VSÓ Ráðgjöf • Kolbrún Guðný Þorsteinsdóttir , sérfræðingur í öryggis - og fræðsludeild á Samgöngustofu Hvernig virkar sambúð þjóðvega og þéttbýlis ? Margrét Silja Þorkelsdóttir deildarstjóri tæknideildar Vegagerðarinnar á Akureyri fjallar um mikilvægt samstarf sveitarfélaga og Vegagerðar allt frá skipulagsstigi og til framkvæmd vega . Hún fer yfir hvað Vegagerðin leggur til í umferðaröryggisáætlunum sveitarfélaga og hvaða aðgerðir stuðla að bættu umferðaröryggi í þéttbýli , sér í lagi utan höfuðborgarsvæðisins . Umferðaröryggisáætlun - til hvers ? Svanhildur Jónsdóttir sviðsstjóri samgangna hjá VSÓ Ráðgjöf greinir frá rannsóknarverkefni þar sem hún skoðar hvaða ávinningur hefur orðið af gerð umferðaröryggisáætlana hjá nokkrum sveitarfélögum . Öruggt umhverfi skólaKolbrún Guðný Þorsteinsdóttir , sérfræðingur í öryggis - og fræðsludeild á Samgöngustofu , segir frá umferðaröryggisáætlunum skóla , það er hvernig best sé að skipuleggja umhverfi skóla , gönguleiðir barna og hvernig má fræða börn um öruggustu leiðina til og frá skóla . Einnig segir Kolbrún stuttlega frá samstarfi Samgöngustofu og bæjarfélaga á síðustu tveimur árum . Frá sjónarhóli lögreglunnarSigríður Björk Guðjónsdóttir , lögreglustjóri höfuðborgarsvæðisins , ræðir umferðaröryggi í þéttbýli út frá sjónarhóli lögreglunnar á Höfuðborgarsvæðinu .